
Betegtájékoztató: Információk a beteg számára

Mexalen 500 mg tabletta

paracetamol

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További információkért vagy tanácsért forduljon gyógyszerészéhez.
· Ha Önnél bármilyen mellékhatás jelentkezik, tájékoztassa kezelőorvosát, vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont.
· Feltétlenül tájékoztassa kezelőorvosát, ha tünetei 3 napon belül nem enyhülnek, vagy éppen súlyosbodnak.

A betegtájékoztató tartalma:

0. Milyen típusú gyógyszer a Mexalen és milyen betegségek esetén alkalmazható?
0. Tudnivalók a Mexalen szedése előtt
3.	Hogyan kell szedni a Mexalen-t?
4.	Lehetséges mellékhatások
5.	Hogyan kell a Mexalen-t tárolni?
[bookmark: _Hlk159073012]6.	A csomagolás tartalma és egyéb információk


1. Milyen típusú gyógyszer a Mexalen és milyen betegségek esetén alkalmazható?

A Mexalen a paracetamol hatóanyagot tartalmazza, amely fájdalomcsillapító és lázcsillapító hatású.
A paracetamol enyhe és közepes fájdalom és/vagy láz tüneti kezelésére szolgál.
Ez a gyógyszer felnőttek, serdülők és 22 kg vagy annál nagyobb testtömegű (6 éves és idősebb) gyermekek számára javallott.
Mindenképpen forduljon orvoshoz, ha a fájdalom 5 napnál tovább fennáll, a láz 3 napnál hosszabb ideig tart vagy rosszabbodik, illetve egyéb tünetek jelentkeznek.


1. Tudnivalók a Mexalen szedése előtt

Ne szedje a Mexalen-t:
· [bookmark: _Hlk159074185]ha allergiás a paracetamolra vagy a gyógyszer (6. pontban felsorolt) egyéb összetevőjére.

[bookmark: _Hlk159074319]Figyelmeztetések és óvintézkedések
Ha más paracetamolt tartalmazó fájdalomcsillapítót is alkalmaz, tilos más paracetamolt is szednie anélkül, hogy ezt előbb megbeszélné kezelőorvosával vagy gyógyszerészével. Kezelőorvosa vagy gyógyszerésze módosítja az adagot a túladagolás kockázatának elkerülése érdekében.

Soha ne vegyen be több paracetamolt, mint amennyit az adagolási utasítás előír. Az ajánlottnál nagyobb adagok nem eredményeznek jobb fájdalomcsillapítást, azonban növelik a nagyon súlyos májkárosodás kockázatát. A májkárosodás tünetei általában néhány nap után jelentkeznek. Ezért fontos, hogy azonnal forduljon orvoshoz, ha túl nagy adagot vett be, még akkor is, ha jól érzi magát.

A Mexalen alkalmazása előtt beszéljen kezelőorvosával vagy gyógyszerészével, ha:
· máj- vagy vesebetegségben szenved, károsodott a májműködése (májgyulladás, Gilbert-szindróma [Meulengracht-kór]) vagy akut májgyulladásban (hepatitiszben) szenved;
· májsejt-elégtelenségben szenved (Child-Pugh < 9);
· alacsony a testtömege vagy alultáplált;
· rendszeresen fogyaszt alkoholt;
· enzimhiányban szenved (glükóz-6-foszfát-dehidrogenáz hiány);
· májfunkciót befolyásoló gyógyszerekkel kezelik;
· glutation- (antioxidáns) hiányban szenved;
· a vörösvértestek rendellenes lebomlásában szenved (hemolitikus anémia);
· kiszáradásban szenved;
· olyan asztmás beteg, aki érzékeny az acetilszalicilsavra;
· súlyos fertőzésben szenved, mivel ez növelheti az úgynevezett metabolikus acidózis kockázatát. A metabolikus acidózis jelei a következők:
· mély, gyors, nehézlégzés;
· hányinger, hányás;
· étvágytalanság;
· idős korú.

Azonnal forduljon orvoshoz, ha a következő tünetek együttesét tapasztalja.
Lehet, hogy teljesen kerülnie kell ennek a készítménynek az alkalmazását, vagy korlátoznia kell a szedett paracetamol mennyiségét.

A paracetamol-kezelés alatt azonnal tájékoztassa kezelőorvosát:
ha Ön súlyos betegségben szenved, beleértve a súlyos vesekárosodást, illetve a vérmérgezést (szepszis: amikor a baktériumok és az általuk termelt káros anyagok a vérben keringenek, ami szervkárosodáshoz vezet), vagy ha alultáplált, krónikus alkoholizmusban szenved, vagy ha flukloxacillint (egy antibiotikumot) is szed. Ilyen esetekben egy súlyos betegségről, az úgynevezett metabolikus acidózisról (a vér és a testnedvek rendellenessége) számoltak be olyan betegek esetében, akik a paracetamolt hosszabb ideig rendszeresen alkalmazták, vagy a paracetamolt flukloxacillinnel együtt alkalmazták. A metabolikus acidózis tünetei többek között a következők lehetnek: mély, gyors légzéssel jellemezhető súlyos légzési nehézség; álmosság; hányinger és hányás.

Általánosságban elmondható, hogy a fájdalomcsillapítók szokássá vált alkalmazása, különösen több fájdalomcsillapító hatóanyag együttes alkalmazása esetén, tartós vesekárosodáshoz vezethet, ami a veseelégtelenség (fájdalomcsillapító által okozott nefropátia) kockázatával jár.

Fejfájás, valamint fáradtság, szédülés, izomfájdalom és idegesség jelentkezhet a nagy adagban szedett fájdalomcsillapítók, például a paracetamol hosszan tartó használatának hirtelen abbahagyása után. Ilyen esetben kérjen tanácsot kezelőorvosától vagy gyógyszerészétől.

Gyermekek és serdülők
Ne adja a Mexalen 500 mg-os tablettát 6 éves kor alatti vagy 22 kg testtömeg alatti gyermekeknek.

Egyéb gyógyszerek és a Mexalen
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről, különösen, ha kolesztiramint kap (a vér koleszterinszintjének csökkentésére).

A paracetamol fokozhatja a véralvadásgátló gyógyszerek (antikoagulánsok, pl. warfarin) hatását. Ha véralvadásgátló gyógyszereket szed, és naponta fájdalomcsillapítót kell szednie, a vérzés kockázata miatt beszéljen kezelőorvosával. Azonban alkalmanként vehet be Mexalen-t a véralvadásgátlókkal egyidejűleg.

A paracetamol adagját csökkenteni kell probenecid egyidejű szedése esetén, mivel ez gátolja a paracetamol glükuronsavhoz való kötődését, ami a paracetamol vérből történő kiürülésének csökkenéséhez vezet.

A paracetamolt zidovudinnal (AZT) csak orvosi javaslatra szabad alkalmazni, mivel ennek következtében fokozódik annak a kockázata, hogy bizonyos fehérvérsejtek kórosan alacsony számban lesznek jelen a vérben (neutropénia).

Tájékoztassa kezelőorvosát vagy gyógyszerészét, ha az alábbi gyógyszereket szedi:
Flukloxacillin (egy antibiotikum), mivel fennáll a vér és a testnedvek azonnali kezelést igénylő rendellenességének (úgynevezett metabolikus acidózis) kialakulásának jelentős kockázata (lásd 2. pont).

Különös óvatossággal kell eljárni paracetamol és enzimindukciót okozó gyógyszerek, valamint a potenciálisan májkárosító anyagok, pl. fenitoin, karbamazepin, fenobarbitál és rifampicin egyidejű szedése esetén.

A gyomorürülést lassító szerek egyidejű szedésekor a paracetamol felszívódása és hatásának kezdete késhet, illetve a gyomorürülést gyorsító szerek, pl. metoklopramid egyidejű szedése felgyorsítja a hatás kezdetét és a felszívódást. Tájékoztassa kezelőorvosát vagy gyógyszerészét arról is, ha domperidont (hányinger vagy hányás miatt) szedett.

A paracetamol fokozhatja a K-vitamin-antagonisták, a warfarin és más kumarinok hatását, különösen a paracetamol nagy dózisainak rendszeres szedése esetén. Az alkalmanként bevett adagoknak valószínűleg nincs jelentős hatásuk. A paracetamol csökkentheti az epilepszia kezelésére használt lamotrigin nevű gyógyszer hatását is.

A laboratóriumi eredményekre gyakorolt hatások
A paracetamol szedése befolyásolhatja a foszfor-volfrámsavval végzett húgysavvizsgálatokat és a glükóz-oxidáz-peroxidázzal végzett vércukorvizsgálatokat.

[bookmark: _Hlk214270985]Az alkohol hatása a Mexalen-re
A paracetamol-kezelés alatt nem szabad alkoholt fogyasztani.

Terhesség, szoptatás és termékenység
[bookmark: _Hlk159077321]Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.

Szükség esetén a paracetamol alkalmazható terhesség alatt. A lehető legalacsonyabb, fájdalmat és/vagy lázat csökkentő adagot kell alkalmaznia, a lehető legrövidebb ideig. Forduljon kezelőorvosához vagy gyógyszerészéhez, ha a fájdalom és/vagy láz nem csökken, vagy ha gyakrabban kell szednie a gyógyszert.

A Mexalen az ajánlott adagokban alkalmazható a szoptatás alatt.

A férfi vagy női termékenységre vonatkozóan nincsenek megfelelő klinikai adatok.

A készítmény hatásai a gépjárművezetéshez és a gépek kezeléséhez szükséges képességekre
[bookmark: _Hlk197783202]A Mexalen nem, vagy csak elhanyagolható mértékben befolyásolja a gépjárművezetéshez és a gépek kezeléséhez szükséges képességeket.


0. Hogyan kell szedni a Mexalen-t?

[bookmark: _Hlk159079058][bookmark: _Hlk202704624]Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje. Amennyiben nem biztos abban, hogyan alkalmazza a gyógyszert, kérdezze meg kezelőorvosát vagy gyógyszerészét.

A paracetamol fájdalomcsillapító és lázcsillapító hatása emberben az alkalmazott dózistól függ. A szájon át szedett adag az életkortól és a testtömegtől függ; a szokásos egyszeri adag 10‑15 mg/testtömegkilogramm (ttkg), a teljes napi adag legfeljebb 60 mg/ttkg. A bevételek közötti szünet minden esetben a tünetektől és a maximális teljes napi adagtól függ. Ez nem lehet kevesebb, mint 4-6 óra.
A hatásosság eléréséhez szükséges legalacsonyabb adagot kell alkalmazni.

Ne lépje túl az előírt adagot.

A tabletták egyenlő adagokra oszthatók.

Ajánlott adag:


	Testtömeg (kor)
	Egyszeri paracetamol-adag

	Egyszerre bevehető tabletták száma
	A paracetamol maximális napi adagja (24 óra alatt)


	22 kg – 30 kg
(körülbelül 6‑9 éves korú gyermekek)
	250 mg 
	1/2 (fél) 500 mg-os tabletta
	1000–1500 mg
(maximum 3 tabletta)

	31 kg – 40 kg
(körülbelül 10‑12 éves korú gyermekek)
	500 mg 
	1
	1500–2000 mg 
(maximum 4 tabletta)

	41 kg – 55 kg
(körülbelül 13‑15 éves korú gyermekek és serdülők)
	500 mg 
	1-1½
	2000–3000 mg 
(maximum 6 tabletta)

	55 kg-nál nagyobb testtömeg
(felnőttek és 15 éves vagy idősebb serdülők)
	500 mg
	1-2
	4000 mg 
(maximum 8 tabletta)



Ez a gyógyszer nem alkalmazható 22 kg testtömeg alatti (6 éves kornál fiatalabb) gyermekeknél a nem megfelelő adag/a megfelelő adagolás kivitelezhetetlensége miatt. 6 éves kor alatti gyermekek számára megfelelőbb készítmények állnak rendelkezésre.

Ha a fájdalom tünetei 5 napnál tovább fennállnak, a láz pedig 3 napnál tovább tart, vagy fertőzés jelei jelentkeznek, forduljon kezelőorvosához vagy gyógyszerészéhez.
A beteg gondozóját tájékoztatni kell arról, hogy forduljon orvoshoz, ha 12 éves kor alatti gyermeknél a magas láz, a fertőzés jelei vagy tünetei 2 napnál hosszabb kezelés után is fennállnak.

6 és 9 éves kor közötti (22 és 30 kg testtömegű) gyermekek: a maximális egyszeri adag fél tabletta (250 mg paracetamol).

Idősek
Időseknél nincs szükség az adag módosítására. Figyelembe kell venni azonban, hogy a vese- és/vagy májkárosodás gyakoribb az időseknél.

Vesekárosodás
Vesekárosodás esetén a betegeknek a gyógyszer szedése előtt beszélniük kell kezelőorvosukkal vagy gyógyszerészükkel. Az egyes adagok bevétele közötti minimális időköznek és a maximális napi adagnak az alábbi adagolási tervet kell követnie:

	Kreatinin-clearance
(a káros anyagok eltávolítása a vérből a veséken keresztül)
	Alkalmazások közötti időtartamok
	A paracetamol maximális napi adagja
(24 óra alatt) 
(tabletták száma)

	Kreatinin clearance 10-50 ml/perc
	500 mg 6 óránként
	2000 mg
(4 tabletta)


	Kreatinin clearance kevesebb, mint 10 ml/perc
	500 mg 8 óránként
	1500 mg
(3 tabletta)




Májkárosodás
Májkárosodás vagy Gilbert-szindróma esetén a betegeknek tanácsos orvoshoz vagy gyógyszerészhez fordulniuk.

Orvosi tanács nélkül a maximális napi 60 mg/ttkg-os adagot (ami legfeljebb 2000 mg/nap) nem szabad túllépni a következő esetekben:
· 50 kg alatti testtömeg;
· májkárosodás;
· Gilbert-szindróma, vagyis örökletes sárgaság, ami nem jár a vörösvérsejtek szétesésével (familiáris, nem hemolitikus sárgaság),
· krónikus alkoholfogyasztás;
· kiszáradás;
· krónikus alultápláltság.

A krónikus alkoholfogyasztás vagy a károsodott májfunkció csökkentheti a paracetamol toxicitási küszöbértékét. Ezeknél a betegeknél csökkenteni kell az adagot, vagy meg kell hosszabbítani az adagok bevétele közötti időtartamot. Kérjen tanácsot kezelőorvosától vagy gyógyszerészétől.

Az alkalmazás módja

Szájon át történő alkalmazásra.

A tablettát egy pohár vízzel kell lenyelni.

A kezelést a lehető legrövidebb ideig, a lehető legalacsonyabb adaggal kell végezni.
· Nem alkalmas 6 éves kor alatti gyermekek számára.
· A paracetamol adag bevétele után legalább 4 órát kell várni, mielőtt újabb adagot vesz be, még akkor is, ha a tünetei ennél korábban visszatérnek.
· Ne lépje túl a 24 órára megadott adagot a súlyos májkárosodás kockázata miatt.
· Ne alkalmazza más, paracetamolt tartalmazó készítményekkel együtt.
· Amikor a fájdalom és/vagy láz tünetei újra jelentkeznek, az alkalmazás a megadott adagolási ütemterv szerint megismételhető.
· Ha a fájdalom 5 napnál tovább fennáll, vagy a láz 3 napnál tovább tart, vagy rosszabbodik, akkor hagyja abba a kezelést, és forduljon kezelőorvosához.

Ha azt tapasztalja, hogy a Mexalen tabletta hatása túl erős vagy túl gyenge az Ön számára, forduljon kezelőorvosához vagy gyógyszerészéhez.

Ha az előírtnál több Mexalen-t vett be 
Ha túl sok paracetamol tablettát vett be, azonnal forduljon kezelőorvosához vagy gyógyszerészéhez. Ha az előírtnál nagyobb adagot vett be, hányinger, hányás és étvágytalanság léphet fel.
A maximális napi adag többszöri bevétele egyszerre nagyon súlyos májkárosodást okozhat. Eszméletlenség általában nem fordul elő. Azonnal forduljon orvoshoz, még akkor is, ha nincsenek tünetei. Ha túl későn cselekszik, a májkárosodás helyrehozhatatlan lehet. A túladagolás súlyos májkárosodáshoz, kómához és halálhoz vezethet.

Ha elfelejtette bevenni a Mexalen-t
Ne vegyen be kétszeres adag paracetamol tablettát a kihagyott adag pótlására. Csak folytassa a gyógyszer szedését a meghatározott rend szerint.

Ha idő előtt abbahagyja a Mexalen szedését
A paracetamol tabletta szedése hirtelen abbahagyható, következmények nélkül.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Ritka (1000-ből legfeljebb 1 beteget érinthet)
· májtranszaminázok emelkedése, májműködési zavar, májelégtelenség, májnekrózis, sárgaság;
· viszketés, kiütések, izzadás, angioödéma, csalánkiütés,
· fejfájás;
· hasi fájdalom, hasmenés, hányinger, hányás és székrekedés,
· szédülés, rossz közérzet,
· túladagolás és mérgezés.

Nagyon ritka (10 000-ből legfeljebb 1 beteget érinthet)
· alacsony vérlemezkeszám (trombocitopénia), bizonyos fehérvérsejtek (leukociták) alacsony száma a vérben (leukopénia), minden vérsejt számának alacsony szintje a vérben (pancitopénia), bizonyos fehérvérsejtek, a neutrofil granulociták alacsony szintje (neutropenia), a vérsejtek szétesése miatti vérszegénység (hemolitikus anémia), a neutrofil granulociták teljes hiánya a vérben (agranulocitózis),
· anafilaxia (a kezelés abbahagyását igénylő), bőr túlérzékenységi reakciók, beleértve többek között bőrkiütéseket;
· súlyos bőrreakciók (gyógyszer okozta Stevens–Johnson szindróma (SJS), toxikus epidermális nekrolízis (TEN) és akut generalizált exantémás pusztulózis (AGEP);
· hörgőgörcs (bronchospazmus) aszpirinre és más nem-szteroid gyulladáscsökkentőkre érzékeny betegeknél;
· májkárosodás (hepatotoxicitás);
· zavaros vizelet (steril piúria).

Gyakoriság: „Nem ismert” (a gyakoriság a rendelkezésre álló adatokból nem állapítható meg):
· vérszegénység;
· májgyulladás (hepatitisz);
· nagy kiterjedésű kiütés a bőrön (exantéma);
· vesekárosodások (nefropátiák) (intersticiális nefritisz, tubuláris nekrózis) nagy dózisok hosszan tartó alkalmazását követően.
· a vért a megengedettnél savasabbá tevő súlyos betegség (úgynevezett metabolikus acidózis) az eleve súlyos betegségben szenvedő, paracetamolt szedő betegeknél (lásd 2. pont).

[bookmark: _Hlk159082476]Mellékhatások bejelentése

[bookmark: _Hlk213067553][bookmark: _Hlk213067605]Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Mexalen-t tárolni?

A gyógyszer gyermekektől elzárva tartandó!

A buborékcsomagoláson, tartályon és a dobozon feltüntetett lejárati idő Felhasználható:/EXP után ne szedje ezt a gyógyszert. A lejárati idő az adott hónap utolsó napjára vonatkozik.

Ez a gyógyszer nem igényel különleges tárolást.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz a Mexalen?
A készítmény hatóanyaga a paracetamol. 500 mg paracetamolt tartalmaz tablettánként.
Egyéb összetevők: hidegen duzzadó keményítő, povidon K30, szterarinsav

Milyen a Mexalen külleme és mit tartalmaz a csomagolás?

A Mexalen 500 mg fehér vagy törtfehér, hosszúkás, mindkét oldalán domború tabletta, melynek egyik oldalán bemetszés választja el a rajta lévő 5, illetve 00 jelzést, a másik oldal csak bemetszéssel van ellátva. A tabletta méretei: kb. 7,2 mm × 16,3 mm.

A Mexalen kiszerelései: 
PVC//Al buborékcsomagolás, amely 10, 16, 20, 30, 50, 100 db tablettát tartalmaz.
PVC//Al adagonként perforált buborékcsomagolás, amely 10×1, 16×1, 20×1, 30×1, 50×1, 100×1 tablettát tartalmaz.

HDPE tartály polipropilén gyermekbiztos zárral vagy folyamatos menetes kupakkal, amely tartályonként 100, 120, 300, 400, 1000 db tablettát tartalmaz.

[bookmark: _Hlk195439668]Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja 

TEVA Gyógyszergyár Zrt.
4042 Debrecen, Pallagi út 13.
Magyarország

Gyártó

TEVA Gyógyszergyár Zrt. 
Pallagi út 13 
4042 Debrecen
Magyarország

adminisztrációs cím:
Merckle GmbH
Ludwig-Merckle-Strasse 3
89143 Blaubeuren
Németország
gyártói cím:
Merckle GmbH
Graf-Arco-Str. 3
89079 Ulm
Németország

Ezt a gyógyszert az Európai Gazdasági Térség tagállamaiban az alábbi neveken engedélyezték:

	Belgium
	Paracetamol Teva Generics 500 mg tabletten/comprimés/Tabletten

Paracetamol Teva Generics 1000 mg tabletten/comprimés/Tabletten

	Bulgária
	Парацетамол Тева 500 mg таблетки Paracetamol Teva 500 mg tablets

Парацетамол Тева 1000 mg таблетки Paracetamol Teva 1000 mg tablets

	Dánia
	Pinex

	Észtország
	Paracetamol Teva

	Horvátország
	Plicet Forte 1000 mg tablete

	Írország
	Paracetamol Teva 500 mg Tablets

	Izland
	Paratabs

	Litvánia
	Paracetamol Teva 500 mg tabletės

	Lettország
	Paracetamol Teva 500 mg tabletes

	Luxemburg
	Paracetamol-ratiopharm 500 mg Tabletten

Paracetamol-ratiopharm 1000 mg Tabletten

	Magyarország
	MEXALEN 500 mg tabletta

	Németország
	Paracetamol-ratiopharm 500 mg Tabletten

Paracetamol-ratiopharm 1000 mg Tabletten

	Norvégia
	Pinex

	Portugália
	Doloramol (500 mg) Paracetamol Teva (1000 mg)

	Spanyolország
	Paracetamol Teva-ratio 1g comprimidos EFG

	Svédország
	Paracetamol Teva



OGYI-T-2034/07	20×	PVC//Al buborékcsomagolásban
OGYI-T-2034/08	50×	PVC//Al buborékcsomagolásban

